Abraham Calovius

Abraham Calovius (født 16. april 1612 i Mohrungen i Hertugdømmet Preussen, død 25. februar 1686 i Wittenberg) var en luthersk teolog, og han var en av forkjemperne for luthersk ortodoksi i det 17. århundre.

 Utdanning og stillinger 
Knapt 14 år gammel begynte han på Universitetet i Königsberg, og han fullførte sin mastergrad seks år seinere. Han fortsatte å studere teologi, men foreleste også i filosofi og matematikk. I 1634 flyttet han til Universitetet i Rostock og fikk en doktortittel i 1637. Deretter flyttet han tilbake til Köningsberg, hvor han ble assessor ved det teologiske fakultetet. Fra 1650 virket  Calovius som professor i teologi i Wittenberg, og seinere ble han også superintendent. Besøkt 01.08.2016.

 Calovius som polemiker 
Calovius kjempet mot katolikkene, kalvinistene og socinianerne, og særlig angrep han sin bitre fiende, Georg Calixt, og hans forsvar for synkretismen. Mens Calixt mente Den apostoliske bekjennelsen var nok til å definere troen, mente Calovius man måtte tro alle deler av den åpenbarte sannheten for å motta frelsen. Dette fikk Calovius til å hevde det var kjettersk å tro at romersk-katolske eller kalvinister kunne være delaktige i frelsen. Henke, Ernst Ludwig Theodor (1846) Theologorum Saxonicorum consensus repetitus fidei vere Lutheranae (Marburg: Typis Elwerti Academicis.)

 Konstruktiv teologi
Calovius' hovedverk innen dogmatiske skrifter, «Systema Iocorum theologicorum», (12 bind, 1655-1677) representerer høydepunktet innen den lutherske skolastikken. Han skrev også en kommentar om Martin Luthers oversettelse av Bibelen, «Biblia Illustrata», i dag kjent som «Calovs bibel». Den er skrevet med utgangspunkt i en sterk tro på inspirasjonen.

 Utgivelser (utvalg) 
 «Stereoma voluntatis Christi de substantiali praesentia … » (Rostock, 1633)
 «Metaphysica divina» (Rostock, Hallervord, 1640)
 «Institutiones theologicae zum examine novae theologiae Calixtinae» (1649)
 «Scripta philosophica» (Lübeck, Wilden, 1651)
 «Nöthigen Ablehnung etlicher Injurien» (1651)
 «Synopsis controversiarum» (1652)
 «Syncretismus Calixtinus» (1653)
 «Harmonia Calixtine-haeretica» (1655)
 «Consensus repetitus fidei Lutheranae» (1655)
 «Systema locorum theologicorum» 12 bind (Wittenberg, 1655–1677)
 «Consilia theologica Witebergensia» (Frankfurt am Main, 1664)
 «Biblia illustrata» 4 bind (Frankfurt am Main, 1672–1676 og 1719)
 «Theologia positiva» (Wittenberg 1682)
 «Historia syncretistica» (1682)
 «Scripta antisociniana» (1684)
 «Criticus sacer, vel, commentarii apodictico-elenchtici super Augustum confessionem»

 Referanser 

Kategori:Tyske lutherske teologer
Kategori:Tyske forfattere

Kategori:Personer fra Ostróda fylke